Lav et referat af nedenstående tekst:

Tekst:
Medarbejderne strejker, og en af dem er Rasmus Nielsen, der har god tid til at nyde en kop kaffe og en smøg på terrassen. Han og omkring 100 kolleger fra Royal Arctic Line har nemlig nedlagt arbejdet for anden dag i træk. - Det er følelsen af, at vi bliver holdt helt uden for, og man ikke rigtig vil kommunikere med os længere. Til sidst blev bægeret bare fyldt, siger Rasmus Nielsen. De ansatte på Royal Arctic Line fik at vide, at rederiet flytter til Aarhus havn i juli 2019. Det foregik igennem medierne, og det er derfor de ansatte nu har nedlagt arbejdet. - Det er da dybt frustrerende, at vi sidder i en situation, hvor vores ledelse ikke engang vil informere os først. At man vælger at gå til pressen, inden man informerer sine kolleger først, er jeg dybt uforstående over for, siger han. Siden 2015 har de ansatte vidst, at der var risiko for, at rederiet vil flytte til Aarhus Havn, men fra medarbejderne lyder det, at den administrerende direktør Verner Hammeken på intet tidspunkt har fortalt de ansatte om de overvejelser. - Jeg føler sgu ikke, at jeg slår til og at han har respekt nok til mig, siden han ikke informerer mig face to face. Men det er direktør Verner Hammeken ikke helt enig i. - Vi orienterede medarbejderne i oktober 2016 på et stormøde i Aalborg om, at vi, af hensyn til Royal Arctic Lines vision om at gøre det let at handle med Grønland, ønsker at indlede forhandlinger med Aalborg Havn om at forlade Aalborg allerede i juni 2019, skriver direktøren i en mail til TV2 Nord. Tilbage hos den strejkende Rasmus Nielsen, der har arbejdet på Grønlandshavnen i Aalborg i 10 år, og indtil nu, ved han og kollegaerne ikke, om de får mulighed for at flytte med til Aarhus. - Det er jo noget, man skal gøre op med sig selv. Om jeg har lyst til at flytte med, det afhænger jo af situationen, siger han. Rasmus Nielsen og kollegerne forlanger en offentlig undskyldning fra direktøren. Først derefter vil de gå på arbejde igen. - Jeg håber, at direktøren vil vise os den anerkendelse, at vi er nogle dygtige arbejdere i Aalborg, og at han vælger at stå frem og give os en undskyldning for den behandling, vi har fået, siger Rasmus Nielsen. Ledelsen hos Royal Arctic Line mener dog forsat, at de ikke har gjort noget forkert. - Vi har forståelse for frustrationen blandt vore gode medarbejdere i Aalborg, men vi har meldt ud, som vi har gjort, for at komme usikkerheden til livs, på den måde, vi anser som værende mest effektiv, fortæller direktør Verner Hammeken. De ansatte på Royal Artic Line skal mødes med deres tre tillidsrepræsentanter fredag morgen, og vurdere, hvad der skal ske.

Referat:
De ansatte på Royal Arctic Line føler sig uretfærdigt behandlet af ledelsen, da de fik besked om, at rederiet flytter til Aarhus via medierne.